CELEX: 32014R0700
Language: sk
Date: 2014-06-24 00:00:00
Title: Vykonávacie nariadenie Komisie (EÚ) č. 700/2014 z  24. júna 2014 , ktorým sa mení vykonávacie nariadenie (EÚ) č. 686/2012, pokiaľ ide o spravodajský členský štát pre účinnú látku dimetomorf  Text s významom pre EHP

25.6.2014   
            
            
               SK
            
            
               Úradný vestník Európskej únie
            
            
               L 184/8
            
         VYKONÁVACIE NARIADENIE KOMISIE (EÚ) č. 700/2014
   z 24. júna 2014,
   ktorým sa mení vykonávacie nariadenie (EÚ) č. 686/2012, pokiaľ ide o spravodajský členský štát pre účinnú látku dimetomorf
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
   keďže:
   
               (1)
            
            
               Vykonávacím nariadením Komisie (EÚ) č. 686/2012 (2) sa členským štátom prideľuje hodnotenie na účely postupov obnovenia, pričom sa pri každej účinnej látke vymenuje spravodajca, ako aj spoluspravodajca v prípade účinných látok, ktorých povolenie skončí najneskôr 31. decembra 2018. Na žiadosť žiadateľa a so súhlasom príslušných členských štátov sa považuje za potrebné zmeniť spravodajský členský štát pre dimetomorf a zároveň rešpektovať rovnováhu, pokiaľ ide o distribúciu povinností a práce medzi členskými štátmi. Hodnotenie na účely postupov obnovenia, pokiaľ ide o dimetomorf, by odteraz malo byť pridelené Holandsku.
            
         
               (2)
            
            
               Vykonávacie nariadenie (EÚ) č. 686/2012 by sa preto malo zodpovedajúcim spôsobom zmeniť.
            
         
               (3)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V prílohe k vykonávaciemu nariadeniu (EÚ) č. 686/2012 sa riadok týkajúci sa účinnej látky dimetomorf nahrádza takto:
   
      
                  „dimetomorf
               
               
                  NL
               
               
                  DE“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok, ktorých povolenie skončí najneskôr 31. decembra 2018 (Ú. v. EÚ L 200, 27.7.2012, s. 5).